== Andet ægteskab og "vandrerbøgerne" ==
[[Fil:Knut_hamsun_1909.jpg|thumb|Hamsun med den 22 år yngre [[Marie Hamsun|Marie Andersen]], som han giftede sig med.]]
Inden [[Personalunion|unionen]] mellem Norge og Sverige blev opløst i [[1905]], engagerede Hamsun sig stærkt i kampen for norsk selvstændighed. Ellers var han trykket af den kommende [[alderdom]]. Af mange blev han opfattet som ungdommens digter, og det skræmte ham, at han nærmede sig de 50. I 1907 vakte han opsigt med foredraget ''Ærer de unge'' i Studentersamfundet, hvor han tog afstand fra [[ti bud|det fjerde bud]]. "''Det er de unge, som skal hædres, for de har fremtiden foran sig,''" sagde Hamsun. Samme år havde han mødt den 26-årige skuespillerinde [[Marie Hamsun|Marie Andersen]] i forbindelse med en opsætning af hans stykke ''Ved Rigets Port'' på [[Nationaltheatret]]. På trods af 22 års aldersforskel blev de snart forlovet og giftede sig i [[1909]] som indledning til et stormfuldt ægteskab, præget af Hamsuns voldsomme [[jalousi (følelse)|jalousi]] og ejertrang.<ref name="autogeneret6" />
Lister_over_personer